Kabwe

Ang Kabwe ay ang kabisera ng Lalawigang Sentral (Central Province) ng Zambia sa katimugang Aprika, na may populasyon na 202,914 katao noong senso ng 2010. Ipinangalang Broken Hill hanggang sa taong 1966, itinatag ito noong natuklasan ang mga deposito ng tingga at sink noong 1902. May paggiit din ang Kabwe bilang lugar ng pagsilang ng politika ng Zambia sapagkat isa itong mahalagang sentrong pampolitika noong panahong kolonyal. Isa itong mahalagang sentro ng transportasyon at pagmimina.

Maliban sa kinaroroonan nito sa pangunahing linyang daambakal mula Lusaka papuntang Copperbelt, ito ay nasa Great North Road.

Klima

Ekonomiya
Ang pagpapasara sa minahan ay nagdulot ng ekonomikong paghina ng Kabwe. Mayroon itong mga industriya ng paggawa tulad ng planta ng Zambia-China Mulungushi Textiles na itinatag kalakip ng pamumuhunang Tsino noong dekada-1980, ngunit pagkaraang nakaranas ito ng malaking kawalan isinara ang plantang ito (pansamantala ayon sa pamunuan) sa simula ng taong 2007. 

Kabilang sa iba pang mga industriya ay mga gamot, paggawa ng at paghihiwalay ng mga bagay mula sa bulak, pagkukulay ng katad, at ang unang planta ng maiinom na tubig sa Kabwe (Aquador Purified Water).

Sa silangan ng lungsod ay mga hidroelektrikong estasyon ng kuryente ng Saplad ng Mulungushi, Saplad ng Mita Hills at Talon ng Lunsemfwa na itinayo upang mabigyan ng kuryente ang minahan at lungsod.

Pumapaligid sa lungsod ang mga pangkomersiyo na lugar ng pagsasaka mga 10 kilometro mula sa sentro, at ang ugnayang daan at daambakal ay nagbibigay ng nakahandang puntahan sa mga pamilihan ng Copperbelt at Lusaka.

Talasanggunian

Mga kawing panlabas

Mga pamayanan sa Zambia